Det er simnplerthen ikke korrekt. Hvis du ser på totaløkonomien i bilens levetid, så er elbilen allerede idag billigere per kørt km. I 2025 vil nyprisen være som fossilbilen, og herefter bliver nyprisen billigere end for fossilbilen.

Men hvordan kommer du frem til at totaløkonomien bliver billigere, jeg kan simpelthen ikke komme frem til det.

Lad os tag et eksempel

En familie køber en Golf fra ny af idag, de kører 15.000 årligt og har bilen i 10 år.

Lad os se på regnestykket (Jeg tager udgangspunkt i priserne på VW's side og vælger billigste variant)

En almindelig golf koster 215.396 En E-golf koster 320.395

Almindelig golf ejerafgift 540 halvårligt. E-golf ejerafgift 330 halvårligt

Brændstofforbrug benzinbil 17,9 km/l WLTP norm og benzin 11 Kr literen og samlet kørsel 150.000

Lad os endda antage at det årlige eftersyn koster 2000 mere for benzineren end elbilen.

Almindelig golf

Pris : 215.396 Ejerafgift : 10.800 Brændstof : 92.178 Årligt eftersyn : 20.000

338.374

E-golf

Pris 320.395 Ejerafgift : 6.600

326.995

Dertil kommer så strøm og evt batterileje.

Jeg kan se at der er firmaer som reklamerer med ubegrænset strøm både hjemme og ude for 5-600 Kr. hvilket vil give en udgift til strøm på 60.000 i bilens levetid hvis vi går ud fra de 500 om måneden. Måske er det billigere hvis man bare køber "løse kw" men uanset hvad, så får du næppe strøm til 150.000 kilometer for 18.000 Kr.

Dertil kommer så som sagt at man enten skal have "forsikring/leje" på batterierne eller håbe på at pakken holder i de 10 år man har bilen uden at skulle serviseres.

Der skal du nok vemte til engang i sidste halvdel af 2020'erne.

Jamen så har du jo sagt det selv....Så skal jeg ikke købe en elbil nu, jeg skal vente til den passer til mine behov og min økonomi.

Eller sagt på godt dansk....Det er for dyrt at købe en elbil lige nu.

For den nyeste generation elbiler vil det tage 25-30 min (undtagen for de allerdyreste), og havde du spurgt mig for et år siden, så havde jeg også sagt, at det nok var der det stoppede. Med med Teslas models 3 introduktion af DC-ladning med 250 kW, så ser det ud til at vi faktisk kommer ned på 15 min eller måske endnu mindre allerede i sidste halvdel af 2020'erne også for de billigere biler. Ladestationerne er jo klar med 350-400 kW.

Hvilket er fedt, 15 minutter er fint nok.

Men nu snakker vi jo ikke om NU (Med mindre man da lige køber en tesla), der kommer til at gå en del år før alle fabrikanterne kan det og specielt inden de kan det....Til en pris der er fornuftig.

Er der ikke en stikkontakt på destinationen? Så kan du da lade med 2 kW om ikke andet.

Finder du bare den nærmeste stikkontakt du ser og plugger din elbil i til ladning uden at spørge om lov ?

Hvis du gør, så mind mig lige om at jeg ikke skal invitere dig på besøg, jeg vil nemlig helst ikke betale "brændstoffet" til din bil af min lomme.

Måske det er derfor du mener elbilen er billigere, fordi du render og "stjæler" strøm.

Men for at svare på dit spørgsmål....Nej, parkeringspladsen med over 100 pladser har ikke en stikkontakt i nærheden...Og da slet ikke hvis jeg kommer midt på dagen og må tage den plads der tilfældigvis er ledig.

Det er jo heller ikke sådan det kommer til at fungere, når elbilerne bliver mere udbredte. Så sætter du bare kablet i fra ladestanderen på parkeringspladsen.

Men igen....Velkommen til 2025-2030 stykker.

Det bliver mere og mere fornuftigt at jeg købte en nyere dieselbil for få måneder siden kan jeg se, den forventer jeg nemlig at skifte ud når vi når til omkring 2025-2030 stykker.

Det er langt, langt fra alle i København, der bor med gadeparkering. Mange bor faktisk i eget hus, og mange andre i lejligheder med fast parkeringsplads.

Men vi ER enige om at der også bor MANGE i lejligheder og hvor bilen måske er parkeret flere gader væk fra hvor de bor, fordi det var der de fandt en ledig plads. ?

Ej, den må da være aflivet nu. Det var noget fjolset i Topgear jokede med da Renault Fluence ZE kom frem i 2011. Og jeg forstår ikke, at der ikke allerde den gang var en fra publikum der afbrød tåben med at råbe, at kablet jo faktisk er låst fast til bilen, når bilen er låst (eller måske var der faktisk en der gjorde, og så klippede man det ud!).

SÅ det du siger er at kablet kan ikke tages ud og der sidder ikke en nødafbryder på selve standeren man kan trykke på.

Det skal da nok blive et spændende bål når der går ild i sådan en bil og man ikke kan trykke på et nødstop.

Måske sidder nødstoppet bag et stykke glas og så bliver det selvfølgelig hærværk hvis man smadrer det, men sådan en ledning som stikker ud af siden på en elbil VIL altså være spændende for nogen folk at pille ved

Pifter du iøvrigt tit biler du kommer forbi, sådan bare for sjov?

Nu er forskellen vel at "trække et kabel ud" ikke er noget der kan kaldes hærværk, det er piftede dæk derimod.

Svarer til at sammenligne det at prikke en pige på skuldrene med det at stikke hende en knytnæve lige midt i fjæset.

Så vidt jeg ved, så er effektabet som følge af aldring meget ringe for moderne solceller (fremstillet efter år 2000). Nemlig på under 0,4% om året. Og det er endda et gennemsnit baseret på meget mere ekstrem klimabetingelser end i Danmark (varme ørkener er værst). I danmark skulle tabet ligge under 0,2 % om året. Dit 20 år gamle solcelleanlæg vil således have tabt højest 4% i effektivitet, og så er der jo ingen grund til udskiftning.

Men alligevel er der normalt en annonceret levetid på 20-30 år på sådan et anlæg.

Nej det er noget man køber fordi man mener, at man herved får en bedre bil, der samtidig er BILLIGERE, når man kigger på de totale omkostninger.

Ja, det har jeg så ikke set noget regnestykke der på nogen måde understøtter, kun dine påstande.

Min oplevelse er, at elbiler er bedre på langt de fleste parametre set i forhold til mine behov. Og det vil også være tilfældet for rigtigt mange andre danske billister med et typisk kørselsbehov.

Hvilket er fint, jeg prøver bare at forklare dig at folk der ikke bor i København MÅSKE har et lidt andet kørselsbehov end dig.

Her i Jylland er der typisk lidt længere til alt og så er der jo lige det med traileren (jydekrog...Gad vide hvorfor den hedder sådan).

Nej, selv med 100% elektrificering af bilparken vil stort set ingen opgradering af elnettet være nødvendig. Det skyldes blandt andet, at elbilen kan programmeres til at oplade om natten, hvor strømmen er billigst.

Men vi ER enige om at det er en ulempe at ens bil står ude i indkørslen med halvtom tank og dermed ikke nødvendigvis kan køre en tur, fordi den vil vente med at lade til om natten.

Personligt har jeg det sådan at når min dieselbil når kvart tank så tanker jeg, så jeg er sikker på at jeg har brændstof på til hvis der sker noget.

Sidste år måtte jeg hurtigt og uventet kaste mig i bilen og køre 75 kilometer til det sygehus en ambulance havde kørt min far til da han havde fået en blodprop i hjernen.

I sådan en (indrømmet, usædvanlig) situation ville jeg satme hade mig selv hvis jeg lige først skulle have startet laderen og vente en time til der var strøm på bilen før jeg kunne køre.

Man vil vente med at oplade til om natten, hvor strømmen er billig.

Jamen så er jeg ikke "man". Hvis der ikke er mindst et par hundrede kilometer i tanken på min bil, så bliver den tanket hurtigst muligt.

Hvis den typisk danske privatbillist, der kører 60 km på en dag, køber en moderne elbil med rækkevidde på 500 km og vælger dagligt at oplade til 80% altså 400 km, så vil vedkommende ved dagens afslutning have en restrækkevidde på 340 km!

Nu er det så de færreste af de "moderne elbiler" som har en reel rækkevidde på 500 WLTP kilometer en kold vintermorgen.

De elbiler som folk køber er dem som har et par hundrede på en god dag.

Med udbredelse af V2G teknologi, så tror jeg at det er langt mere sandsynligt, at den typisk billist istedet for at begynde at oplade bilen, når vedkommende kommer hjem kl 17, istedet vil bruge støm, der er ladet på bilens batteri til billig pris i løbet af natten, til at klare boligens elektricitetsbehov, i den dyre strømperiode indtil kl 24. Det vil højest tappe 5-10 kWh, af de måske 40 kWh der er på batteriet, og således efterlade en rækkevidde på 250 km, inden der oplades om natten.

Og igen er vi ude i noget fremtids noget, som man ikke rigtigt kan bruge til noget hvis man står IDAG og gerne vil købe en elbil.

Der kommer til at gå nogle år før alle de rigtigt mange elselskaber i Danmark, alle er med på dette og har udstyr der kan håndtere al den beregning af strøm frem og tilbage.

Det er ikke mere end et års tid eller 2 siden vi fik skiftet vores gamle "skive der kører rundt" elmåler ud med en måler som selv kan sende data til vores elselskab.

Det kan godt være at du tænker at jeg bare er en gammel brokrøv som bare VIL være imod elbiler, men det er desværre langt fra sandheden. Jeg vil sgu rigtigt gerne have en elbil, men så længe der ikke ud fra de regnestykker jeg har kunnet finde er retabilitet og de er mere bøvlet så vælger jeg at sætte mig på hug og lade andre være firstmovers og når engang der er kommet styr på de ting som er vigtige for mig og hvor elbilen fejler idag, SÅ skal jeg hjertens gerne købe en elbil

Ladetiden skal ned (Det er de igang med)

Kapaciteten skal op (500 kilometer er fint og visse er ved at være der, men de "billige" elbiler har stadigvæk ofte ret ringe rækkevidde).

Jeg skal kunne sætte en trailer efter bilen og køre "til grænsen" hvis jeg har lyst, uden at skulle lade 3 gange på vej derned og 3 gange på vej hjem. (Min dieselbil kan klare den tur med fuld last og fyldt trailer på een "opladning" hjemmefra)

Der skal flere ladere op så jeg kan holde hvor det passer mig og ikke hvor der er en lader og så må jeg ellers gå længere.

Prisen skal ned så elbilen kan konkurrere med ICE bilerne.